tatianus.oratio-ad-graecos 18
Φαρμακεία δὲ καὶ πᾶν τὸ ἐν αὐτῇ εἶδος τῆς αὐτῆς ἐστιν ἐπιτεχνήσεως . Εἰ γάρ τις ὑπὸ τῆς ὕλης θεραπεύεται , πιστεύων αὐτῇ , θεραπευθήσεται μᾶλλον αὐτὸς δυνάμει θεοῦ προσανέχων . Ὥσπερ γὰρ τὰ δηλητήρια συνθέσεις εἰσὶν ὑλικαί , τὸν αὐτὸν τρόπον καὶ τὰ ἰώμενα τῆς αὐτῆς ὑποστάσεως ἐστίν . Εἰ δὲ τὴν φαυλοτέραν ὕλην παραιτούμεθα , πολλάκις καὶ διὰ τῆς ἐφ᾿ ἕτερον τῶν κακῶν τινος ἐπιπλοκῆς ἰάσασθαί τινες ἐπιτηδεύουσι , καὶ τοῖς κακοῖς ἂν πρὸς τὸ ἀγαθὸν καταχρήσονται . Καθάπερ δὲ τῷ λῃστεύοντι συνδειπνήσας , κἂν μὴ λῃστὴς αὐτὸς ᾖ , ἀλλ᾿ ὅμως διὰ τὸ συνεστιαθῆναι τιμωρίας μεταλαμβάνει , τρόπῳ τῷ αὐτῷ ὁ μὴ κακός , τῷ δὲ φαύλῳ ἀναμιγείς , πρὸς τὸ νομιζόμενον καλὸν συγχρησάμενος , διὰ τὴν εἰς αὐτὸ κοινωνίαν ὑπὸ τοῦ κρίνοντος θεοῦ κολασθήσεται.Διὰ τί γὰρ ὁ πιστεύων ὕλης οἰκονομίᾳ πιστεύειν οὐ βούλεται τῷ θεῷ ; Τίνος δὲ χάριν οὐ τῷ δυνατωτέρῳ προσέρχῃ δεσπότῃ , θεραπεύεις δὲ μᾶλλον αὐτὸν ὥσπερ ὁ μὲν κύων διὰ πόας , ὁ δὲ ἔλαφος δι᾿ ἐχίδνης , ὁ δὲ σῦς διὰ τῶν ἐν ποταμοῖς καρκίνων , ὁ δὲ λέων διὰ τῶν πιθήκων ; Τί δέ μοι θεοποιεῖς τὰ ἐν κόσμῳ ; Τί δὲ θεραπεύων τὸν πλησίον εὐεργέτης ἀποκαλῇ ; Λόγου δυνάμει κατακολούθησον . Οὐ θεραπεύουσι δαίμονες , τέχνῃ δὲ τοὺς ἀνθρώπους αἰχμαλωτεύουσι · καὶ ὁ θαυμασιώτατος Ἰουστῖνος ὀρθῶς ἐξεφώνησεν ἐοικέναι τοὺς προειρημένους λῃσταῖς . Ὥσπερ γὰρ ἐκείνοις ἔθος ἐστὶ ζωχρεῖν τινας , εἶτα τοὺς αὐτοὺς μισθοῦ τοῖς οἰκείοις ἀποκαθιστᾶν , οὕτω καὶ οἱ νομιζόμενοι θεοὶ τοῖς τινων ἐπιφοιτῶντες μέλεσιν , ἔπειτα δι᾿ ὀνείρων τὴν εἰς αὐτοὺς πραγματευόμενοι δόξαν , δημοσίᾳ τε τοὺς τοιούτους προϊέναι κελεύσαντες , πάντων ὁρώντων , ἐπειδὰν τῶν ἐγκοσμίων ἀπολαύσωσιν , ἀποπτάμενοι τῶν καμνόντων , ἣν ἐπραγματεύσαντο νόσον περιγράφοντες , τοὺς ἀνθρώπους εἰς τὸ ἀρχαῖον · ἀποκαθιστῶσιν .
Lemmas: φαρμακεία δέ καί πᾶς ὁ ἐν αὐτός εἶδος ὁ αὐτός εἰμί ἐπιτέχνησις . εἰ γάρ τις ὑπό ὁ ὕλη θεραπεύω , πιστεύω αὐτός , θεραπεύω μάλα αὐτός δύναμις θεός προσανέχω . ὥσπερ γάρ ὁ δηλητήριος σύνθεσις εἰμί ὑλικός , ὁ αὐτός τρόπος καί ὁ ἰάομαι ὁ αὐτός ὑπόστασις εἰμί . εἰ δέ ὁ φαῦλος ὕλη παραιτέομαι , πολλάκις καί διά ὁ ἐπί ἕτερος ὁ κακός τις ἐπιπλοκή ἰάομαι τις ἐπιτηδεύω , καί ὁ κακός ἄν πρός ὁ ἀγαθός καταχράω . καθά δέ ὁ λῃστεύω συνδειπνέω , ἐάν μή λῃστής αὐτός εἰμί , ἀλλά ὅμως διά ὁ συνεστιάω τιμωρία μεταλαμβάνω , τρόπος ὁ αὐτός ὁ μή κακός , ὁ δέ φαῦλος ἀναμίσγω , πρός ὁ νομίζω καλός συγχράομαι , διά ὁ εἰς αὐτός κοινωνία ὑπό ὁ κρίνω θεός κολασθήσεται.Διὰ τίς γάρ ὁ πιστεύω ὕλη οἰκονομία πιστεύω οὐ βούλομαι ὁ θεός ; τίς δέ χάριν οὐ ὁ δυνατός προσέρχομαι δεσπότης , θεραπεύω δέ μάλα αὐτός ὥσπερ ὁ μέν κύων διά πόα , ὁ δέ ἔλαφος διά ἔχιδνα , ὁ δέ ὗς διά ὁ ἐν ποταμός καρκίνος , ὁ δέ λέων διά ὁ πίθηκος ; τίς δέ ἐγώ θεοποιέω ὁ ἐν κόσμος ; τίς δέ θεραπεύω ὁ πλησίος εὐεργέτης ἀποκαλέω ; λόγος δύναμις κατακολουθέω . οὐ θεραπεύω δαίμων , τέχνη δέ ὁ ἄνθρωπος αἰχμαλωτεύω · καί ὁ θαυμάσιος Ἰουστῖνος ὀρθός ἐκφωνέω ἔοικα ὁ προλέγω λῃστής . ὥσπερ γάρ ἐκεῖνος ἔθος εἰμί ζωχρεῖν τις , εἶτα ὁ αὐτός μισθός ὁ οἰκεῖος ἀποκαθιστάω , οὕτως καί ὁ νομίζω θεός ὁ τις ἐπιφοιτάω μέλος , ἔπειτα διά ὄνειρος ὁ εἰς αὐτός πραγματεύομαι δόξα , δημοσίᾳ τε ὁ τοιοῦτος προέρχομαι κελεύω , πᾶς ὁράω , ἐπειδάν ὁ ἐγκόσμιος ἀπολαύω , ἀποπέτομαι ὁ κάμνω , ὅς πραγματεύομαι νόσος περιγράφω , ὁ ἄνθρωπος εἰς ὁ ἀρχαῖος · ἀποκαθιστάω .